ร้าน Tsenshino ตั้งอยู่ในซอยหมู่บ้านแกรนด์คาแนล ในวิลล่ามาร์เก็ต ตรงข้ามการประปานครหลวงสำนักงานใหญ่ ย่านประชาชื่น นนทบุรีค่ะ เปิดบริการทุกวันเวลา 11.00 น. – 22.00 น. มีที่จอดรถค่ะ
บรรยากาศและการตกแต่ง เป็นสไตล์ญี่ปุ่นเรียบหรู เน้นโทนสีดำ-ขาว แต่ออกจะมืดไปหน่อยค่ะ ไม่ค่อยชอบบรรยากาศสีทึมๆเท่าไหร่
TsenShino ร้านอาหารบุฟเฟ่ต์ปิ้งย่างสไตล์ญี่ปุ่น ที่มีครบครันทั้ง เนื้อหมู, เนื้อวัวและอาหารทะเล ซึ่งจัดมาแบบชิ้นใหญ่ๆกันเลยค่ะ
อาทิ เนื้อสันคอหมู, เบคอน, ไก่ผลไม้, ริบอาย, เนื้อติดมันซอสเท็นชิโน, กุ้ง, แซลมอน, หอยแมลงภู่นิวซีแลนด์ ฯลฯ
สำหรับบุฟเฟ่ต์มีให้เลือกทานแบบ 2 ราคา คือ 350 และ 480 บาทค่ะ ราคา 480 บาท จะเพิ่มอาหารทะเลต่างๆและเมนูแปลกใหม่ ซึ่งหลากหลายมากค่ะ ราคาก็ไม่แพงมากจนเกินไป รับได้อยู่ เพราะเนื้อชิ้นจริงๆและก็สด สะอาดดีค่ะ น้ำจิ้มก็อร่อยดีด้วย
การบริการดี ประทับใจค่ะ
